อยากทราบว่า ถ้ามีอะไรกันขณะเป็นประจำเดือนไม่ใช่ถุงยาง เชื้อจะติดทั้งชายและหญิงไหมคะ หรือติดแค่ ผู้หญิงฝ่ายเดียว และสามารถนำพาไป สู่เชื้อhiv ได้ไหม เพราะเคยดูในเว็ปไซต์ของต่างชาติ เค้าบอกว่า ถ้า หญิงและ ชายมีอะไรขณะเป็นประจำเดือนสามารถเป็นhiv ได้ถ้าไม่รักษา เพราะเชื้อนั้นมาจากเลือดประจำเดือน
สวัสดีค่ะHIV เป็นการติดเชื้อไวรัสชนิดหนึ่งที่ทำให้เกิดภาวะภูมิคุ้มกันบกพร่องจนถึงแก่ชีวิตได้ โดยเป็นไวรัสที่ติดต่อกันผ่านทางการมีเพศสัมพันธ์แบบไม่ป้องกันด้วยถุงยางอนามัย การสัมผัสสารคัดหลั่งจากเยื่อบุตา ปาก อวัยวะเพศของกันและกัน การใช้ของมีคมร่วมกัน หรือของใช้ส่วนตัวที่มีสารคัดหลั่งติดอยู่ร่วมกัน การที่สารคัดหลั่งหรือเลือดมาโดนแผลเปิดขนาดใหญ่ที่ผิวหนัง เป็นต้นซึ่งการมีเพศสัมพันธ์กัน ไม่ป้องกันด้วยถุงยางอนามัยนั้น สามารถที่จะทำให้ติดโรค HIV ได้อยู่แล้ว โดยไม่จำเป็นว่าจะต้องมีประจำเดือนหรือไม่ เพราะระหว่างมีเพศสัมพันธ์จะมีการสัมผัสกันของเยื่อบุและสารคัดหลั่งโดยตรงแนะนำการไปพบแพทย์เพื่อตรวจประเมินคัดกรองความเสี่ยงอย่างละเอียดทั้งคู่ และอาจต้องรับยาต้านไวรัส และกลับไปติดตามอาการและเจาะเลือดเพื่อยืนยันหลังจากนี้อีกครั้ง